PMIndiaData/PMIndiaSum huggingface dataset:
প্রধান মন্ত্রীনা মিনিস্তরশিংগী কাউন্সিলদা ফম পায়খ্রবশিংদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ঙসি ৱাশক লৌখিবা কোলিকশিংদা হরাওবা ফোংদোকখ্রে অমসুং মখোয়গী মিনিস্ত্রীগী থবক্তা খ্বায়দগী য়াইফনবা পাউজেল পীখ্রে। ত্বীত অমদা, প্রধান মন্ত্রীনা হায়, “ঐহাক্না ঙসি ঙসি ৱাশক লৌখিবা কোলিকশিংদা হরাওবা ফোংদোকচরি অমসুং মখোয়গী মিনিস্ত্রীগী থবক্তা খ্বায়দগী য়াইফনবা পাউজেল পীজরি। ঐখোয়না মীয়ামগী নিংজবা আসাশিং থুংনবা থবক চৎথগনি অমসুং মরা চেৎপা অমসুম নুঙাই য়াইফবা ভারত অমা শেমগনি। #Govt4Growth”
মন্ত্রীমন্দলনা ভারত অমসুং ওস্ত্রিয়াগী মরক্তা তৌনবা য়ান্না ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রোদ ইনফ্রাস্ত্রকচর সেক্তরদা তেক্নোলোজীগী তেংবাং পীননবা মিনিস্ত্রী ওফ রোদ ত্রান্সপোর্ত এন্দ হাইৱেজ, ইন্দিয়া অমসুং ফেদরেল মিনিস্ত্রী ওফ ত্রান্সপোর্ত, ইনোভেসন এন্দ তেক্নোলোজী, ওস্ত্রিয়াগী মরক্তা তৌনবা য়ানা ৱারোলদা খুৎয়েক পীনবদা অয়াবা পীখ্রে। শাফু: য়ানা ৱারোল অসিনা লৈবাক অনিমক্কী মরক্তা রোদ ত্রান্সপোর্তেসন, রোদস/হাইৱেজ ইনফ্রাস্ত্রকচর দিবেলপমেন্ত, মেনেজমেন্ত অমসুং এদমিনিস্ত্রেসন, রোদ সেফতী অমসুং ইন্তেলিজেন্ত ত্রান্সপোর্ত সিস্তেমশিংগী লমদা লৈবাক অনিগী ওইবা তেংবাং পীননবগীদমক ফ্রেমৱার্ক অমা শেমগৎনবা পান্দম থম্লি। কান্নবশিং: রোদ ত্রান্সপোর্ত সেক্তরদা ভারত অমদি ওস্ত্রিয়াগী লৈবাক অনিগী ওইবা তেংবাং পীনবনা রোদ সেফতী হেঙ্গৎহনবা লোয়ননা সেক্তর অসিগীদমক পুক্নীং চিংশিন্নিঙাই ওইবা শেল-থুমগী ওইথোকপা য়াবা অনিমক্তা কান্নহল্লগনি। য়ুমফম: ১৯৪৯দা লৈবাক অনি অসিগী মরক্তা লৈবাক অনিগী ওইবা মরী লিংখৎখিবা মতম অদুদগী ভারতনা ওস্ত্রিয়াগা লোয়ননা অফবা দিপ্লোমেতিক্কী মরী লৈরি। লৈবাক অনিমক্না ফ্রেন্দলী ইকোনোমিক অমদি দিপ্লোমেতিক রিলেসনশিংগী পুৱারী অমা সেয়র তৌনরি। লম্বী-থোংশিং অমসুং হাইৱেশিংগীদমক্তা ইলেক্ত্রোনিক তোল সিস্তেমশিং, ইন্তিলিজেন্ত ত্রান্সপোর্তেসন সিস্তেমশিং, ত্রাফিক মেনেজমেন্ত সিস্তেমশিং, তনেল মোনিতরিং সিস্তেমশিং, জিও-মেপ্পিং অমসুং লেন্দস্লাইদ প্রোতেক্সন খোংথাংশিং অসিনচিংবশিংদা ওস্ত্রিয়াগী অনৌবা থাক্কী তেক্নোলোজীশিং লৈরি।
মালেমগী বাইসাইকলগী নুমিত্তা পি.এম.না মহাত্মা গান্ধীগী পিকচর শেয়র তৌরক্লি

লাইফস্তাইল ফোর এনভাইরনমেন্তকী (লাইফ) ৱাখল্লোন পল্লদুনা, প্রধান মন্ত্রী শ্রী নরেন্দ্র মোদীনা মহাত্মা গান্ধীনা বাইসাইকল অমা তোংদুনা চৎপগী মমি অমা শেয়র তৌরকখ্রে‍। ঙসি অসি মালেমগী বাইসাইকলগী নুমিৎনি‍। প্রধান মন্ত্রীনা ত্বীত তৌরকখিবদা; “লাইফস্তাইল ফোর এনভাইরনমেন্ত (লাইফ), ঙসি অসি মালেমগী বাইসাইকলগী নুমিৎনি অদুগা তুং কোইগদবা অমদি হকচাং ফবা পুন্সি মহিং অমগী পুক্নিং থৌগৎনিংঙাই মহাত্মা গান্ধীদগী হেন্না ফবা কনা লৈরিবগে?”
সুজিথ ৱিলসন তেক্ত-কাইদনা কন্নবা প্রধান মন্ত্রীনা থৌনিখ্রে

সুজিথ ৱিলসন তেক্ত-কাইদনা কন্নবা প্রধান মন্ত্রী শ্রী নরেন্দ্র মোদীনা থৌনিখ্রে। মহাক্না হায়খি সুজিথ কন্নবা চৎথরিবা থবকশিংগী মতাংদা মহাক্না তামিল নাদুগী চীফ মিনিস্তর দোক্তর ইদপ্পদী পালানিশামীগা ৱারী শানরে। মহাক কন্নবা পায়খৎপা য়াবা থবকশিং পায়খৎলি হায়না মহাক্না মখা তাখি ।
অফগানিস্তানগী এস.সি.ও.-সি.এস.তি.ও. আউতরিচ সমিত্তা পি.এম.গী ৱারোল

ইকায় খুম্ননীঙাই ওইরবশিং, ঐহাক্না প্রসিদেন্ত রাহমোনবু অফগানিস্তানদা ওইরিবা ফিভম অসিগী মতাংদা এস.সি.ও. অমসুং সি.এস.তি.ও.গী মরক্তা অখন্নবা মীফম অসি শিনবগীদমক থাগৎপা ফোংদোক্তুনা হৌদোকচগে। হন্দক্তা অফগানিস্তান্দা লৌখৎখিবা চাউখৎ-থৌরাং অসিনা ঐখোয়গুম্বা য়ুম্লোন্নবা লৈবাক অসিদা য়াম্না চাউনা শাফু পীগনি। অদুনা, হিরম অসিদা মফমসিগী ওইবা মিৎয়েং চংবা অমসুং মতেং পীনবা অসি মরু য়াম্না ওইরি। ফিভম অসিদা, ঐখোয়না ৱাফম মরিদা য়াম্না কুপ্না য়েংবা মথৌ তাই। অহানবা ৱাফমদি অফগানিস্তানদা অহোংবা লাক্লিবা শক্তি অসি মপুং ফাদ্রি অমসুং মসি য়াশিন্নবগী মওং অমা উদ্রি। মসিদা অনৌবা সিস্তেম অমা য়াশিন্নবগী ৱাহং অমা থোরক্লি। নুপী অমসুং অঙাং য়াওনা অফগান মীয়ামগী সেক্সন পুম্বগী মীহুৎশিং মরু ওইরি। অমসুং মরম অদুনা, অসিগুম্বা অনৌবা সিস্তেম অসিগী ৱারেপ অমসুং মশক খঙবা অসি মালেমগী কাংলুপ পুন্না ৱাখল তানা লৌখৎপা অমা মথৌ তাই। ভারতনা হিরম অসিদা য়ুনাইতেৎ নেসনগী মরুওইবা থৌদাং কয়া অমদা মতেং পীরি। অনিশুবদা, অফগানিস্তানগী ফিভম অসিদা তং তাদবা অমসুং ফন্দামেন্তালিজম লৈরবা, মসিনা মালেম পুম্বদা তেরোরিস্ত অমসুং এক্সত্রিমিস্তকী আইদোলোজীদা পুক্নিং থৌগৎলগনি। অতোপ্পা এক্সত্রিমিস্তশিংগী কাংলুপসু হিংসা তৌদুনা শক্তি লৈননবা হোৎনরক্কনি। হৌখিবা থৌদোক কয়াদা ঐখোয়গী লৈবাক পুম্বা তেরোরিজমগী ভিক্তিম ওইদুনা লাকখিবনি। মরম অদুনা, ঐখোয় পুন্না অফগানিস্তানগী মফম অসিদগী অতৈ অতোপ্পা লৈবাকশিংদা তেরোরিজম শন্দোক্তনবা হোৎনগদবনি। এস.সি.ও. মেম্বর লৈবাকশিংনা হিরম অসিদা য়াম্না চেকশিনবা অমসুং য়ান্নবা চৎনবী অমা শেমগৎকদবনি। মতুংদা, মসিগী নোর্ম অসিনা মালেমগী ওইবা এন্তি-তেরর কোওপরেসন্দা তেমপ্লেৎ অমা ওইগনি। হায়রিবা অসিনা কোদ ওফ কন্দক্ত ওইদুনা থৌওংশিং হায়বদি ঙম্খৈ লানশিনবা তেরোরিজম অমসুং তেরর ফাইনান্সিংদগী ঙাকথোক্কনি অমসুং মখোয়গী এনফোর্সমেন্তগী সিস্তেম অমা লৈগনি। ইকায় খুম্ননীঙাই ওইরবশিং, অহুমশুবা ৱাফম অসিনা অফগানিস্তান্দা থিংবা ঙমদনা চৎথরিবা দ্রগশিং, আইন্না য়াদবা খুলায়শিং অমসুং মী ললোনবা অসিগা মরী লৈনরি। অফগানিস্তান্দা ফর-ফরবা খুলায় মশিং খঙদনা লৈরি। মরম অসিদা মফম অসিদা তং-তাদবগী খুদোংথিনিঙাই য়াম্না লৈরি। এস.সি.ও.গী আর.এ.তি..এস. মেকানিজম্না হায়রিবা থবকশিং অসি য়েংশিনবা অমসুং ই-পাউ পীবদা থৌদাং কয়া অমা লৌবা য়াই। থা অসিগী ওইনা, ভারতনা এস.সি.ও.-আর.এ.তি.এস.গী কাউন্সিলগী চেয়র লৌরি। মরিশুবা ৱাফম্না অফগানিস্তান্দা মীওইবগী হক খোঙ্গাওনরিবা অসিনি। ফাইনান্সিএল অমসুং ত্রেদ ফ্লোদা অকাইবা লাকপনা অফগান মীওইশিংগী ইকোনোমীগী ওইবদা শোকপা হেনগৎলক্লি। মরক অসিদা, কোবিদকী লায়চৎনা মখোয়না হেন্না অৱাবা অমা মায়োক্নরি। ভারত অসি চাউখৎ থৌরাং অমসুং মীওইবগী মতেং পীনবদা চহি কয়া অমগী অফগানিস্তানগা মরী লৈনরক্লি। ইনফ্রাস্ত্রকচরদগী হৌরগা এজুকেসনগী সেক্তর খুদিংদা, ঐখোয়না অফগানিস্তানগী মফম কয়াদা ঐখোয়গী মতেং পীরি। ঙসিসু, ঐখোয়না অফগানগী ইচিল-ইনাওশিংদা চান-থক্নবা অমসুং হিদাক লাংথক পীনিংবা লৈরি। ইকায় খুম্ননীঙাই ওইরবশিং, অফগান অমসুং ভারতকী মীওইশিংনা চহি চা কয়া অমদগী অখন্নবা মরী লৈনরি। ভারতনা অফগানগী মীয়াম্বু মতেং পীনবা মফম খুদিং অমসুং মালেম অসিনা লৌখৎলিবা খোঙথাং খুদিংদা অঙম্বা মতেং পীগনি। থাগৎচরি! দিসক্লেমর: মসি পি.এম.না পীবা ৱারোলগী চাওরাক্না হন্দোকপনি। অশেংবা ৱারোলদি হিন্দিদা পীখিবনি।
মহাক্কী জপান খোঙচৎ মনুংদা প্রধান মন্ত্রীনা পীখিবা ৱারোল

প্রধান মন্ত্রী অমসুং ঐগী নক্নবা মরূপ, অবে, শক্নাইরবা দেলিগেদশিং, মরূপশিং, খুরুমজরি, কোনিচিৱা, তোকিওদা অবেনা ঐবু তরাম্না ওক্লে অমসুং মমাংদা য়ামানাসিদা মহাক্কী ময়ুমদা ওকখিবা অদুনা ঐগী জপানগী খোঙচৎ অসি কাউবা ঙমদবা অমা ওইরে। জপান অসি নোংপোক অমসুং নোংচুপগী খ্বাইগী ফবা কলচরগী ভেলুশিং পুনফম্নি। লৈবাক অসিনা ঐখোয়দা মীওইবগী চাউখৎপগী লম্বী অরিবগা অনৌবা মুক্নবা নত্তে হায়না তাকপদা নত্তনা মখোয় অসি পুন্না হিংমিন্নবগী লম্বী অদু তাক্লি। অনৌবা লৌশিনবা অমসুং অরিবা ইকায়খুম্নবা অসি জপান্না মালেমগী সিবিলাইজেসন্দা পীবা খুদোলনি। মসি ভারত অমসু জপানগা য়াম্না মান্নবা অমনি। শক্নাইরবশিং, ভারত অমসুং জপানগী মরি অসি ইন্দিয়ান অমসুং পেসিফিক ওসিনশিংগুম পাক-চাওই অমসুং লুই। লৈবাক অনিগী মরি অসি গনতন্ত্রগী ভেলুশিংদা থাজবা অমসুং নিংতম্বা অমসুং আইনগী কাংলোন ঙাক্নবা চৎপদা য়ুম্ফম ওইবনি। ঐখোয়গী লৈনরিবা মরি অসি হেন্না ফগৎহন্নবা ঙরাং অমসুং ঙসি ঐনা অবে সানগা লোয়ননা কুপ্না ৱারি শানরে। ঙসি ঐখোয়না মদুগী মান্নবা মীৎয়েং অদু খুৎয়েক পীনরে। মসিনা হয়েং ঐখোয়গী তুংদা অনৌবা মঙাল অমা পীরগনি। দিজিতেলগী সাইবর স্পেস, হকশেলগী ঙাক-শেন অমসুং সমুদ্রাদগী স্পেস ফাউবগী লমদা মতেং পীনবা হেনগৎহন্নবা ঐখোয়না মপুংফানা য়ানরে। ঙসি ঐনা খঙহল্লি মদুদি, জপানগী শেন থাদবশিংনা ভারত্তা য়ু এস দোল্লর বিলিয়ন ২.৫ থাদরগনি। মসিনা ভারত্তা মীওই লিশিং ৩০ রোম থবক ফংহনবা ঙম্লগনি। লৈবাক অনিগী করেন্সি শ্বাবকী মতাংদা য়ানখিবা অসিনা ঐখোয়গী অমনা অমবু থাজনবা অদু উৎথোক্লে অমসুং শেন-থুমগী লমদা নক্নবা অদু হেনগৎহল্লে। মরূপশিং, ২১সুবা চহিচা অসি এসিয়াগী চহিচানি অদুবু মসিগী মওং অমসুং মতৌদা ৱাহং কয়া হংলি। কনা কান্নবা ফংগনি, করি দরকার ওইবা তৌগনি, অসিগুম্বা ৱাহং কয়া হংলি। অদুবু ৱাফম অমদি ঐখোয়না তশেংনা খঙলে মদুদি ভারত অমসুং জপান মতেং পীনদনা ২১সুবা চহিচা অসি এসিয়াগী চহিচা অমা ওইবা ঙম্লোই। অবে সান অমসুং ঐনা ঐখোয়গী ফোরেন অমসুং দিফেন্স মিনিস্তরশিংগী মরক্তা ২+২ ৱারি শানবা য়ানরে। মসিনা মালেমদা তংদু লৈতবা অমসুং শান্তি পুরকপা ঙমগনি। ইন্তরনেসনেল সোলার এলাইন্সতা জপান য়াউরকপা অসি মালেমগী খল্লগা থবক তৌবগী ময়েক লারবা খুদম অমনি । মরূপশিং, মথং চহিদা জপান্না ওসাকাদা জ-২০ মীফম য়ুম্বু ওইগনি। মথং চহিদা জপানদা রুগবি ৱার্ল্দ কপ পাংথোক্কনি। মসিগী তুর্নামেন্ত অসি অহানবা ওইনা এসিয়াদা পাংথোক্কদবনি। মসি ২০২০ ওলেম্পিক মতুংদা তোকিওদা পাংথোক্কনি। হায়রিবা মালেমগী মরুওইবা থৌরমশিং অসিগীদমক, ঐ ইশা অমসুং ভারতকী মাইকৈদা ময়ামদা য়াইফ-পাউজেল পীজরি। মরূপশিং, জপানগী কাইজেন ফিলোসোফিগুম ভারত-জপানগী মরি ফগৎলকপা অসি মপান নাইদে। প্রধান মন্ত্রী অবেগা লোয়ননা হায়রিবা মরিশিং অসি হেন্না ফগৎহন্নবা ঐনা থাজবা পীরি। অমুক হন্না ঐনা অবে সান, জপান সরকার অমসুং নখোয় ময়াম থাগৎচরি অমসুং ঐগী য়াইফ পাউজেল পীজরি। দোমো অরিগাতো গোজাইমাসু
তাইপৈদা লৈবা ইন্দিয়া তাইপৈ এসোসিয়েসন অমসুং ভারত্তা লৈবা তাইপৈ ইকনোমিক এন্দ কলচরেল সেন্তরগী মরক্তা নাকল অনিগী ইনভেসমেন্তা য়ানচে খুৎয়ে কপীনবা মন্ত্রি মন্দলনা য়ারে

প্রধান মন্ত্রি নরেন্দ্র মোদীনা লুচিংবা কেন্দ্রগী মন্ত্রিমন্দলনা তাইপৈদা লৈবা ইন্দিয়া তাইপৈ এসোসিয়েসন (আইতিএ) অমসুং ভারত্তা লৈবা তাইপৈ ইকনোমিক এন্দ কলচরেল সেন্তর (তিইসিসি)গী মরক্তা নাকল অনিগী ইনভেসমেন্তা য়ানচে খুৎয়েক পীনবা য়ারে। লৈবাক অনিগী ইনভেসমেন্তগী য়ানচে অসিনা নাকল অনিগী মরক্তা শেন থাদনবা হেনগৎলকপা য়ারি । মসিনা আই তি এ অমসুং তি ই সি সিগী মরক্তা অমনা অমদা শেন থাদনবদা মতিক চাবা ঙাকশেনগী খুদোংচাবা পীগনি । লৈবাক অনিগী ইনভেসমেন্তগী য়ানচে অসিনা শেন থাদবগা মরি লৈনবা ৱাফমশিংদা চপ মান্নবা মীৎয়েং য়েংদুনা ইনভেস্তরশিংদা থাজবা অমসুং নুংঙাইবা হেনগৎহনগনি অমসুং ইনভেস্তরশিংদা চপ চাবা ফিবম অমা ফংহনগনি । মসিনা ভারত অসি ফোরেন দাইরেক ইনভেসমেন্ত(এফ দি আই)গী চপ চাবা মফম অমা ওইনা মশক তাকপদা মতেং পাংগনি ।
পি.এম. মোদীনা নৌনা ৱাশক লৌখ্রবা মন্ত্রীশিং রাজ্য সভাদা মশক তাক্নবগী থমখিবা ৱারোল

ইকাই খুম্নরবা স্পীকর, ঐহাক্না ঙসি হাউস্তা হরাও-নুংঙাইবগী ফীভম অমা ওইগনি হায়না খল্লুই মরমদি ঐখোয়গী মশিং য়াম্লবা নুপী এম.পি.শিংনা মন্ত্রী ওইরক্লি। ঙসি ঐখোয়গী দলিত ইচিল-ইনাওনা মশিং য়াম্না মন্ত্রী ওইরকপদা ঐহাক্না য়াম্না হরাওজৈ। ঙসি আদিৱাসী সেদ্যুল্দ ত্রাইবশিংগী ঐখোয়গী মরুপশিংনা মশিং য়াম্না মন্ত্রী ওইরকপা অসিদা নুংঙাইবা পোকচৈ, মীপুম খুদিংমকসু নুংঙাইরমগনি হায়না খল্লি। ইকাই খুম্নরবা স্পীকর, হন্দক্তি হাউস অসিদা লৌমীগী ইমুংদগী হৌরকপা, খুঙ্গংদগী হৌরকপা, সোসিও-ইকনোমীদা শোত্থরবা, ও.বি.সি.গী কাংলুপদগী হৌরকপা, ঐখোয়গী এম.পি. কয়ানা মশিং য়াম্না কাউন্সিল ওফ মিনিস্তর ওইবগী খুদোংচাবা ফংজখি। মখোয়বু মশক তাকপা ফংজবা অসি লাইবক ফবনি, বেঞ্চ খুদিংমক্তগী মখোয়বু বেঞ্চ থিন্দুনা ইকাই খুম্নবা উৎফম থোকপনি। অদুবু লৈবাক অসিগী দলিতশিংনা মন্ত্রী ওইরকপা, লৈবাক অসিগী নুপীশিংনা মন্ত্রী ওইরকপা, লৈবাক অসিগী ও.বি.সি.না মন্ত্রী ওইরকপা, লৈবাক অসিগী লৌমীগী মচানুপানা মন্ত্রী ওইরকপা অসি পামদবা মীওই খরা লৈরি অমসুং মরম অসিনা মখোয়বু মশক তাকচনবা খুদোংচাবা ফাওবা মখোয়না পীবীদে। মরম অসিনা ইকাই খুম্নরবা স্পীকরনা নৌনা ৱাশক লৌখ্রবা মন্ত্রী-মন্দলগী মেম্বরশিং অসিবু লোক সভাদা মশক তাক্নবা খুদোংচাবা পীনবীয়ু।
শান্ন-খোৎনবগী তুংগী ফীভমগীদমক ভারতনা শেম শাবগী মতাঙদা শ্রী অনুরাগ সিংহ থাকুরনা ইরি

নহারোল থৌরম অমসুং শান্ন-খোৎনবা অমদি ইনফোর্মেসন অমসুং ব্রোদকাস্তিংগী কেন্দ্র মন্ত্রী শ্রী অনুরাগ থাকুরনা ইবা আর্তিকল অমা পি.এম.ও.না শেয়র তৌখ্রে‍। আর্তিকল অসিদা শান্ন-খোৎনবগী তুংগী ফীভমগীদমক ভারতনা শেম-শাগদবশিংগী মতাঙদা ৱাফমশিং থম্লি‍। পি.এম.ও.না ত্বীত তৌখিবদা: “কেন্দ্র মন্ত্রী শ্রী @ianuragthakur না শান্ন-খোৎনবগী তুংগী ফীভমগীদমক ভারতনা শেম শাবগী মতাঙদা ইরি‍।”
প্রধান মন্ত্রীনা এপ্রিলগী ১৫দা ভুজদা কে.কে. পতেল সুপর স্পেসিয়েলিতী হোসপিতাল লৈবাক মীয়ামদা কৎথোক্লগনি

প্রধান মন্ত্রী, শ্রী নরেদ্র মোদীনা ২০২২গী এপ্রিল ১৫গী অয়ুক্কী পুং ১১ তাবা মতমদা ভীদিও কফরেন্সিংগী খুত্থাংদা গুজরাতকী ভুজদা কে.কে. পতেল সুপর স্পেসিয়েলিতী হোসপিতাল লৈবাক মীয়ামদা কৎথোক্লগনি। মসিগী হোসপিতল অসি ভুজগী শ্রী কচ্ছি লেৱা পতেল সমাজনা শাখিবনি। মসিনা কচ্ছতা খ্বাইদগী অহানবা চেরিতেবল সুপর স্পেসিয়েলিতী হোসপিতলনি। মসি ফমুং ২০০ লৈবা হোসপিতলনি। মসিনা সুপর স্পেসিয়েলিতী সার্বিসশিং খুদম ওইনা ইন্তর্ভেন্সন কার্দিয়োলোজী (কেথলেব), কার্দিয়োথোরাসিক সর্জরী, রেদিয়েশন ওনকোলোজী, মেদিকেল ওনকোলোজী, সর্জিকেল ওনকোলোজী, নেফ্রোলোজী, য়ুরোলোজী, ন্যুক্লিয়র মেদিসিন, ন্যুরো সর্জরী, জোইন্ত রিপ্লেসমেন্ত অমসুং অতোপ্পা সপোর্তিব ওইবা সার্বিসশিং খুদম ওইনা লেবোরেতরী, রেদিয়োলোজী অসিনচিংবশিং অসি পীরি। হোসপিতল অসিনা মেদিকেল সুপর স্পেসিয়েলিতী সার্বিসশিং অসি য়াম্না হোংবা মমলদা লমদম অসিগী মীয়ামগীদমক্তা য়াম্না লাইনা ফংহল্লি।
জি.৭ সম্মিৎ পাঙথোক্লিঙৈ মনুংদা প্রধান মন্ত্রীনা কনাদাগী প্রধান মন্ত্রীগা উনবা

প্রধান মন্ত্রী শ্রী নরেন্দ্র মোদীনা জুন ২৭, ২০২২দা জর্মনীগী শ্লোস এলমৌদা জি.৭ সম্মিৎ পাঙথোক্লিঙৈ মনুংদা কনাদাগী প্রধান মন্ত্রী ঐচ.ই. শ্রী জস্তিন ত্রুদোগা লোয়ননা বাইলেতরেলগী ওইবা মীফম অমা পাঙথোকখ্রে। মান্নবা ৱাখল্লোন চেনবা মপাঙ্গল কনবা দেমোক্রেসীশিংগী লুচিংবশিং ওইনা মখোয়না মহৈ ফংলবা মীফম অমা পাঙথোকখি মখোয়না ভারত-কনাদাগী বাইলেতরেলগী মরীশিংগী মতাংদা খন্নখি অমসুং ললোন-ইতিক অমসুং শেন্মীৎলোনগী মরী, সেক্যুরিতী অমসুং কাউন্তর-তেরোরিজমদা তেংবাং পীনবা লোয়ননা লৈবাক অনিগী মীয়ামগী মরক্তা লৈনরিবা মরীশিং অসি হেন্না মপাঙ্গল কনখৎহন্নবা য়ান্নখি। মখোয়না নাকল অনিমক্কী ওইবা গ্লোবেল অমসুং রিজনেলগী সমস্যাশিংগী মতাংদা ৱাখল্লোনশিংসু ফোঙদোক্নখি।
প্রধান মন্ত্রীনা কোবিদ-১৯ ইমর্জেন্সী ফন্দদা কন্ত্রিব্যুত তৌরকপগীদমক মালদীব সরকারবু থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা কোবিদ-১৯ ইমর্জেন্সী ফন্দদা য়ু.এস.দোলর ২,০০,০০০ কন্ত্রিব্যুত তৌরকপগীদমক মালদীব সরকারবু থাগৎপা ফোংদোকখ্রে। মহাক্না হায়খি মদুদি কন্ত্রিব্যুসন অসিনা কোবিদ-১৯ লাইচৎকী মায়োক্তা পুন্না থেংননবা ঐখোয়গী ৱারেপ অদু হেন্না মপাঙ্গল কনখৎহল্লে।
প্রধান মন্ত্রীনা উত্তর প্রদেশকী মীয়ামদা মখোয়গী স্তেৎহুদ দেগী য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা উত্তর প্রদেশকী মীয়ামদা মখোয়গী স্তেৎহুদ দেগী য়াইফ-পাউজেল পীখ্রে। প্রধান মন্ত্রীনা, মহাক্কী ত্বীৎ অমদা অসুম্না হায়খি, “উত্তর প্রদেশ ওইখিবা নুমিৎ অসিদা রাজ্য মীয়ামদা ঐহাক্না য়াইফ-পাউজেল পীজরি। কত্থোকপা, নীংবা কনবা অমসুং সংস্কৃতীগী মফম অমা ওইরিবা রাজ্য অসিনা মরোমদোম লেপচবা ঙম্বা ভারত অমা ওইহন্নবগীদমক্তা থৌদাং কয়া য়ারি। রাজ্য অসিনা মপুং ওইনা চাউখৎপগী অনৌবা অৱাংবা থাক কয়া য়ৌবা ঙম্লসনু হায়না ঐহাক্না য়াইফ-পাউজেল পীরি”।
প্রধান মন্ত্রীনা বৈসাখীনা লাকপদা মীয়ামদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা বৈসাখীনা লাকপদা মীয়ামদা নুংঙাইবা ফোংদোকখ্রে। প্রধান মন্ত্রীনা হায়খি, “বৈসাখীগী নুংঙাই য়াইফরবা তাঞ্জানা লাকপদা লৈবাক মীয়াম পুম্নমকপু য়াইফ-পাউজেল পীজরি। অনৌবা মথোই কাবগা মরী লৈনবা কুমহৈ অসিনা পুম্নমক্কী পুন্সিদা অনৌবা পাঙ্গল অমদি থৌনা পীনবীবা ওইরসনু।”
প্রধান মন্ত্রীনা ৪৯ শুবা রাজ্যপালশিংগী মীফম হৌদোকপগী থৌরমদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি রাষ্ট্রপতি ভবন্দা ৪৯ শুবা রাজ্যপালশিংগী মীফম হৌদোকপগী থৌরমদা ৱা ঙাংখ্রে। মখল মখা য়াম্লবা কেন্দ্রগী দিবেলপমেন্ত স্কিমশিং অমসুং ইনিসিয়েতিবশিংগী কান্নবশিং অদু মীয়াম্না ফংবা ঙম্নবগীদমক মতৌ করম্না রাজ্যপালশিংনা পুন্সিগী তোঙান তোঙানবা লম্বীশিংদা মখোয়গী এক্সপরিয়েন্স অদু শিজিন্নগনি হায়বগী মরমদা প্রধান মন্ত্রীনা শন্দোক্না ঙাংখি। রাজ্যপালগী ইনস্তিত্যুৎনা ঐখোয়গী লৈবাক অসিগী ফেদরেল স্ত্রকচর অমসুং কনস্তিত্যুস্নেল ফ্রেমৱার্ক্কী মনুংদা পাংথোক্কদবা মরুওইবা থৌদাং অমা লৌরি। ত্রাইবেলগী মীশিং য়াম্না লৈবা রাজ্যগী রাজ্যপালশিংনা মহৈ-মশিং, শান্ন-খোৎনবা অমসুং ফাইনান্সিয়েল ইনক্লুজনগুম্বা লমশিংদা ত্রাইবেল কমুনিতীনা সরকারগী ইনিসিয়েতিবশিংদগী কান্নবা ফংহনবদা মতেং পাংবা য়াই হায়না মহাক্না ফোংদোকখি। ত্রাইবেল কমুনিতীশিংনা নীং তম্বগী ইহৌদা মরুওইবা থৌদাং লৌখি অমদি মদু ঐখোয়না শকখঙগদবনি অমসুং দিজিতেল ম্যুজিয়মগুম্বা এভেন্যুশিংগী খুত্থাংদা তুংগী মীরোলগীদমক রেকোর্দ তৌগদবনি হায়না মহাক্না হায়খি। রাজ্যপালশিং অসি য়ুনিবর্সিতীশিংগী চান্সেলরশিংসু ওইরি হায়না মহাক্না ফোংদোকখি। জুন ২১দা পাংথোক্কদৌরিবা ইন্তর্নেস্নেল যোগ নুমীৎ অসি নহাশিংগী মরক্তা হেন্না ফবা এৱ্যর্নেস জেনরেৎ তৌনবা শিজিন্নবা য়াই। মতৌ অদুম্না য়ুনিবর্সিতীশিংনা মহাত্মা গান্ধীগী ১৫০শুবা মপোক কুমওন পাংথোক্নবা ফোকেল পোইন্তসু ওইরকপা য়াই হায়না মহাক্না অকনবা ৱাফম থমখি। প্রধান মন্ত্রীনা নেস্নেল ন্যুত্রিসন মিশন, খুঙ্গংশিংদা ইলেক্ত্রিক ফংহনবা অমদি শোত্থরিবা জিলাশিংদা পায়খৎলিবা দিবেলপমেন্ত পেরামীতরশিং অসিনচিংবা দিবেলপমেন্তকী মরুওইবা হিরম খরা পনখি। হন্দক্তা এপ্রিল ১৪দগী হৌখিবা গ্রাম স্বরাজ অভিয়ানগী মখাদা খুঙ্গং ১৬,০০০ হেনবদা সরকারগী মরুওইবা স্কিম তরেৎ মপুং ফানা হৌদোকখ্রে হায়না মহাক্না হায়খি। জন ভাগীদারীগী খুত্থাংদা খুঙ্গংশিং অসিবু প্রোব্লেম তরেৎতগী নান্থোকহল্লে হায়না মহাক্না ফোংদোকখি। গ্রাম স্বরাজ অভিয়ান অসি ওগস্ত ১৫গী তার্গেৎ তারিক অমগা লোয়ননা অহেনবা খুঙ্গং ৬৫,০০০দা চত্থরি হায়না মহাক্না হায়খি। প্রধান মন্ত্রীনা মথং চহিদা পাংথোক্কদৌরিবা ৫০শুবা রাজ্যপালশিংগী মীফমগীদমক হৌজিক্তগী হৌনা শেম শাননবা ৱাফম হৌদোকখি।
প্রধান মন্ত্রীনা দাঃ শ্যামা প্রসাদ মুখর্রজীদা মহাক্কী মপোক নুমিৎতা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা, ঙসি দাঃ শ্যামা প্রসাদ মুখর্রজীদা মহাক্কী মপোক নুমিৎতা ইকাই খুম্নবা উৎখ্রে। ত্বীত অমদা, প্রধান মন্ত্রীনা হায়, “ঐহাক্না দাঃ শ্যামা প্রসাদ মুখর্রজীদা মহাক্কী মপোক নুমিৎতা ইকাই খুম্নবা উৎচরি। মহাক্কী থাক ৱাংবা ৱাখল্লোন্না ঐখোয়গী লৈবাক অসিদা মীওই মিলিয়ন কয়া অমা পুক্নিং থৌগৎখি। দাঃ মুখর্রজীনা ভারতকী অমত্তা ওইনা পুনবা অমসুং চাওখৎ থৌরাংশিংদা মহাক্কী পুন্সি কৎথোকখি। মহাক্না মশামকপু লাইরিক লাইশু হৈবা অমসুং হৈ-শিংবা অমা ওইনা শকতাকখি”।
পি.এম.না পন্দিৎ জৱাহরলাল নেহরুদা মহাক্কী লৈখিদবগী কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ভারতকী অহানবা প্রধান মন্ত্রী পন্দিৎ জৱাহরলাল নেহরুজীদা মহাক্কী লৈখিদবগী কুমওন্না লাকপদা ইকাই খুম্নবা উৎখ্রে ত্বিত অমদা প্রধান মন্ত্রীনা হায়খি; “পন্দিৎ জৱাহরলাল নেহরুজীগী লৈখিদবগী কুমওন্না লাকপদা মঙোন্দা ইকাই খুম্নবা উৎচরি।”
পেরালিম্পিক গেম্স হৌরকপদা প্রধান মন্ত্রীনা ভারতকী কন্তিঞ্জেন্তদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা তোকিওদা পাংথোক্লিবা পেরালিম্পিক গেম্স হৌরকপদা ভারতকী কন্তিঞ্জেন্তদা য়াইফ পাউজেল পীখ্রে। ত্বীত অমদা প্রধান মন্ত্রীনা হায়খি; “@Paralympicsvনা হৌরকপদা, ভারতকী কন্তিঞ্জেন্তদা য়াইফ পাউজেল পীজরি। #Paralympicsতা লৈবাক অসিগী মহুৎ শিল্লিবা শান্নরোই পুম্বগীদমক চাউথোকচরি”।
প্রধান মন্ত্রীনা শক্নাইরবা তেন্নিস শান্নরোই শ্রী নরেশ কুমারনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেদ্র মোদীনা শক্নাইরবা তেন্নিস শান্নরোই শ্রী নরেশ কুমারনা লৈখিদবদা থম্মোই শোক্না নুংঙাইতবা ফোংদোকখ্রে। ত্বীৎ অমদা প্রধান মন্ত্রীনা হায়খি; "শ্রী নরেশ কুমারনা ভারতকী শান্ন-খোৎনবদা পীরম্বা মশক নাইরবা থৌদা কয়াগীদমক মহাকপু নিংশিংনহৌরগনি। মহাক্না তেন্নিসপু হেন্না পাম্ননবা অচৌবা থৌদাং লৌরম্মি। অফাওবা শান্নরোই অমা ওইবগী মথক্তা, মহাক অখন্নবা গুরু অমসুনি। মহাক্না লৈখিদবদা নুংঙাইতবা পোকই। মহাক্কী ইমুং মনুং অমসুং মরুপ মপাংশিংগী অৱাবদা শরুক য়াজরি। ওম শান্তি।"
পি.এম.না দা. স্যামা প্রসাদ মুখর্জীগী মপোক নুমিত্তা ইকাইখুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি দা. স্যামা প্রসাদ মুখর্জীগী মপোক নুমিত্তা মফমদা ইকাইখুম্নবা উৎখ্রে। প্রধান মন্ত্রীনা হায়, “ঐহাক্না দা. স্যামা প্রসাদ মুখর্জীগী মপোক নুমিৎ অসিদা মহাক্কী মফমদা কোক নোন্না খুরুমজরি। থৱাই হকচাং য়াওনা মরৈবাক নীংখিবা মহাক্না ভারতকী চাউখৎ খোংথাংগীদমক্তা থবক কয়া অমা তৌবীরম্মি। মহাক্না ভারতকী অপুনববু হেন্না চেৎশিন্নবা থৌনা ফনা থৌদাং কয়া পাংথোক্লম্মি। মহাক্কী ৱাখল্লোন অসিনা লৈবাক্কী মীওই মিলিয়ন কয়াগী থৌনা হাপ্লি।”
পি.এম.না পরশুরাম জয়েন্তীনা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা পরশুরাম জয়েন্তীনা লাকপদা মীয়ামদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “পরশুরাম জয়েন্তীনা লাকপদা ইরৈবাকচাশিংদা য়াইফ-পাউজেল পীজরি। ভগৱান পরশুরাম অসি মীনুংশিং অমসুং থৌজাল হৈবগা লোয়ননা মহাক্কী মথৌনা-মরিংজেলগীদমক ইকাই খুম্নৈ।”
ফেব্রুৱারি ১৯দা বিশ্ব-ভারতীগী কনভোকেসন্দা প্রধান মন্ত্রী ৱা ঙাংগনি

ভিদিও কনফরেন্সকী খুৎথাংদা ফেব্রুৱারি ১৯,২০২১গী অয়ুক পুং ১১ তাবদা বিশ্ব-ভারতীগী কনভোকেসন্দা প্রধান মন্ত্রী শ্রী নরেন্দ্র মোদী ৱা ঙাংগনি। থৌরম অদুদা নোংচুপ বঙ্গালগী রাজ্যপাল অমসুং বিশ্ব-ভারতীগী রেক্তর, শ্রী জগদিপ ধানখার; য়ুনিয়ন ইজুকেসন মিনিস্তর দোক্তর রমেস পোখ্রিয়াল নিশঙ্ক অমসুং ইজুকেসনগী রাজ্য মন্ত্রী শ্রী সঞ্জয় ধোত্রে শরুক য়াগনি। থৌরম অদুদা মহৈরোয় ২৫৩৫ মখোয়গী দিগ্রিশিং লৌগনি। বিশ্ব-ভারতীগী মরমদা ১৯২১দা গুরুদেব রবিন্দ্রনাথ তেগোরনা বিশ্ব-ভারতী লিংখৎখি। মসি লৈবাক অসিদা খ্বাইদগী লীরবা সেন্ত্রেল য়ুনিভর্সিতিনি। ১৯৫১গী মে থাদা, বিশ্ব-ভারতী অসি সেন্ত্রেল য়ুনিভর্সিতি অমা ওইনা লাউথোকখি অমসুং সংসদকী এক্ত অমনা “লৈবাক্কী মরুওইবা মহৈলোয়শঙ অমনি” হায়না লাউথোকখি। য়ুনিভর্সিতি অসি মফম কয়াদা লিংখৎলকপা অনৌবা মতমগী য়ুনিভর্সিতিশিংগী মওংদা তপ্ন-তপ্না ওল্লক্লবশু, গুরুদেবনা পুথোক্লম্বা লাইরিক তাকপী-তম্বীবগী মওং য়ুনিভর্সিতি অসিনা ইল্লি। প্রধান মন্ত্রী য়ুনিভর্সিতি অসিগী চান্সেল্লরশু ওইরি।
মুম্বাইদা প্রধান মন্ত্রীনা ব্যুজিনেস লুচীংবশিংগা উনদুনা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি মুম্বাইদা ব্যুজিনেসকী লুচীংবশিংগা উনদুনা ৱারী শানখ্রে। ব্যুজিনেসকী লুচীংবা ৪১না ইন্দিয়ান ইকোনোমীগী পাক চাউরবা স্পেক্ত্রম অমা রিপ্রজেন্ত তৌদুনা ৱারী শানবা অদুদা শরুক য়াখি। হৌখিবা চহি মরি অসিদা কেন্দ্র সরকারনা পায়খৎলিবা পোলিসী রিফোর্মশিং অমসুং ইনিসিয়েতিবশিং অদু পুং অনি হেন্না ৱারী শানখিবা অদুদা পাক চাউনা খন্ন-নৈনখি। ইকোনোমিক গ্রোথ অমসুং দিবেলপমেন্তদা ইন্দস্ত্রীগী থৌদাং অদুসু খন্ন-নৈনখি। ইন্দস্ত্রীগী মায়কৈদগী তোঙান তোঙানবা রিপ্রজেন্তেতিবশিংনা লৈবাক অসিগী ব্যুজিনেস এনভাইরনমেন্তা ফিভম ফগৎলক্লিবা অদুদা নুংঙাইবা ফোংদোকখি, অমদি মসিনা ভারতকী গ্রোথ পোতেন্সিয়েল ফংহল্লগনি হায়খি। প্রধান মন্ত্রীনা হন্দক্তা স্তার্তঅপশিং অমসুং ইন্ত্রপ্রিনরশিংগা লোয়ননা মহাক্কা খন্ন-নৈনখিবশিং অদু ফোংদোকখি। মহাক্না কোর্পোরেৎ সেক্তরবু অখন্ননা এগ্রীকলচর সেক্তরদা চাউনা শেল থাদনবা তকশিনখি। দোমেস্তিক মেনুফেকচরিং প্রমোৎ তৌবগী মথৌ তাবা অদুদা অকনবা ৱাফম থম্লদুনা মহাক্না মেদিকেল দিভাইসশিং, ইলেক্ত্রোনিক্স অমসুং দিফেন্স ইক্বিপমেন্তকুম্বা লমশিংদা প্রদক্সন হেঙ্গৎহনবগী মথৌ তাবা অদু পনখি। মদুগী মমাংদা, শেল থুমগী মন্ত্রী শ্রী পিয়ুশ গোয়লনা হৌখিবা চহি মরি অসিদা কেন্দ্র সরকারনা লৌখৎলিবা ইনিসিয়েতিবশিং অদু পাউদমখি। মহাক্না পোলিসী ইনিসিয়েতিবশিং, দিবেলপমেন্তা চাউনা থেংনরিবশিং, ইনোবেসনগী স্পিরিৎ অমসুং তেক্নোলোজীগী মতাংদা ৱা ঙাংখি।
পি.এম.না গুরুদ্বারা লাখপত সাহিবতা গুরু নানক দেবজীগী গুরুপুরব পাংথোকপদা ৱা ঙাংগনি

প্রধান মন্ত্রী, শ্রী নরেন্দ্র মোদীনা দিসেম্বর ২৫গী নুংথিলগী পুং ১২.৩০দা গুজরাতকী কচতা লৈবা গুরুদ্বারা লাখপত সাহিবতা গুরু নানক দেবজীগী গুরুপুরব পাংথোকপগী থৌরমদা ভিদিও কনফরেন্সিংগী খুত্থাংদা ৱা ঙাংগনি। গুজরাতকী সিখ সঙ্গৎনা চহি খুদিংগী ওইনা দিসেম্বর ২৩দগী ২৫ ফাওবসি গুরুদ্বারা লাখপত সাহিবতা গুরু নানক দেবজীগী গুরুপুরব থৌরম পাংথোকই। গুরু নানক জীনা মহাক্কী খোঙচৎকী মনুংদা লাখপত্তা লৈরমখি। গুরুদ্বারা লাখপত্তা উগী খোঙউপ অমসুং পালখি (নাউশুম)গা লোয়ননা গুর্মুখিগী মেনুস্ক্রিপ অমসুং মার্কিং স্ক্রিপ য়াওনা মহাক্না শিজিন্নরম্বা পোৎলম কয়া অমা লৈ। ইং ২০০১গী য়ুহা হাবগী থৌদোক্তা গুরুদ্বারা অসিদা অকায়-অতোয় থোকখি। মতমদুগী মুখ্য মন্ত্রী, শ্রী নরেন্দ্র মোদীনা অকায়-অতোয়শিং খুদক্তা শেমজিন-শাজিনবগী থৌদাং লৌখি। গুরু নানক দেব জীগী ৫৫০শুবা প্রকাশ পুরব, গুরু গোবিন্দ সিংহ জীগী ৩৫০শুবা প্রকাশ পুরব অমসুং গুরু তেগ বহাদুর জীগী ৪০০শুবা প্রকাশ পুরব য়াওনা প্রধান মন্ত্রীনা অকোনবা ওইনা পাংথোকখিবা থৌওংশিংদা মহাক্কী ধর্মবু ইকায় খুম্নবগী মগুন উৎপগুম্না মসিগী থৌওং অসিনসু প্রধান মন্ত্রীনা ধর্মবু ইকায় খুম্নবগী মগুন উৎলি।
মন্ত্রীমন্দলনা ইন্দিয়ন পেত্রোলিয়ম অমসুং এক্সপ্লোসিব্স সেফতী সর্বিস (আই.পি.ই.এস.এস.)কী মিংদা প্রেতোলিয়ম অমসুং সেফতী ওর্গনাইজেসন (পি.ই.এস.ও.)গী তেক্নিকেল কেদরগী মখাদা গ্রুপ ‘এ’ সর্বিস শেম্বা অমসুং কেদর রিভ্যু তৌবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ইন্দিয়ন পেত্রোলিয়ম অমসুং এক্সপ্লোসিব্স সেফতী সর্বিস (আই.পি.ই.এস.এস.)কী মিংদা প্রেতোলিয়ম অমসুং সেফতী ওর্গনাইজেসন (পি.ই.এস.ও.)গী তেক্নিকেল কেদরগী মখাদা গ্রুপ ‘এ’ সর্বিস শেম্বা অমসুং কেদর রিভ্যু তৌবগী অয়াবা পীখ্রে। খোংথাং অসিদগী ওর্গনাইজেসনগী কেপাসিতী অমসুং ইফিসিয়েন্সীদা হেন্না ফবা পুরক্লগনি লোইননা মসিদগী গ্রুপ ‘এ’ ওফিসরশিংগী কেরিয়র হেনগৎহল্লগনি। যুম্ফমঃ পি.ই.এস.ও. অসি ইন্দস্ত্রিয়েল পোলিসী অমসুং প্রমোসন বিভাগ (দি.আই.পি.পি.)গী মখাদা লৈবা সবওর্দিনেৎ ওফিস অমনি। ওর্গনাইজেসন অসি এক্সপ্লোসিব, কম্প্রেস গ্যাস অমসুং পেত্রোলিয়মগুম্বা পোৎশকশিংগী ঙাক-শেলগীদমক্তা ১৮৯৮দগী নোদল এজেন্সী অমা ওইনা লৈবাক অসিগী সেবা তৌরক্লি। মতমগী মতুং ইন্না পি.ই.এস.ও.গী মথৌ অমসুং মসিগী হক্তা শরুক কয়া মরুম হেনগৎলে অমসুং মসি তোঙান তোঙানবা লমশিংদা শন্দোকখ্রে। ঙসিদি ওর্গনাইজেসন অসি এক্সপ্লোসিব, পেত্রোলিয়ম, কম্প্রেস গ্যাস, প্রেসর ভেসেল্স, গ্যাস সিলিন্দর, ক্রোস-কন্ত্রী পাইপলাইন্স, লিক্যুফাইদ নেচরেল গ্যাস (এল.পি.জি.), কম্প্রেস নেচরেল গ্যাস (সি.এন.জি.), ওতো লিক্যুফাইদ নেচরেল গ্যাস (ওতো এল.পি.জি.)নচিংবা মরি লৈনবা পাক চাউরবা হিরমশিংদা থবক পাইখৎলি। লাইসেন্স পাইরবা প্রেমিজেস অমসুং অতৈ থবক-থৌরমশিংগী মশিংদা শিংথানীংঙাই ওইরবা চাউখৎপা পুরকপগা লোইননা ওর্গনাইজেসন অসিদা থবক পীবগী চাং অসি হেনগৎলক্লি। পি.ই.এস.ও.গী তেক্নিকেল কেদর গ্রুপ ‘এ’গী মখাদা হৌজিক্কী লৈরিবা ফম অসি ১৩৭নি, মসিগী মনুংদা জুনিয়র তাইম্স স্কেল (জি.তি.এস.)গী থাক্তা ওফিসর ৬০, সেনিয়র তাইম্স স্কেল (এস.তি.এস.)গী থাক্তা ওফিসর ৪৬, জুনিয়র এদমিনিস্ত্রেতিব গ্রেদ (জে.এ.জে.)কী থাক্তা ওফিসর ২৩, জে.এ.জে.গী থাক্তা ওফিসর (লেভেল ১৩) ৭ অমসুং সেনিয়র এদমিনিস্ত্রেতিব গ্রেদ (এস.এ.জি.) থাক্তা এক্সপ্লোসিবকী চীফ কন্ত্রোল্লর ১ য়াওরি। গ্রেদ পুম্নমক্তা শিন্মীশিংগী মোরেল অমসুং ৱর্কফোর্স হেনগৎহন্নবগীদমক্তা ঐই.পি.ই.এস.এ.গী মিংদা পি.ই.এস.ও.গী মখাদা গ্রুপ ‘এ’ তেক্নিকেল সর্বিস কেদর শেম্বগী ৱারেপ লৌখ্রে। লোইননা নৌনা শেম্লবা সর্বিসপু ১৩ শুবা থাক্তা ফম মঙা পুখৎনবা, ১২ শুবা থাক্তা ফম ৩ পুখৎনবা অমসুং ১১ শুবা থাক্তা ফম ৮ হন্থহন্নবা ৱারেপসু লৌখি।